24/04/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 13 de abril de 2020, pola que se concede a autorización administrativa de peche de instalacións de distribución de enerxía eléctrica emprazadas no termo municipal de A Coruña (expediente IN407A 2019/189-1).

Resolución do 13 de abril de 2020, da Xefatura Territorial da Consellería de Economía, Emprego e Industria de A Coruña, pola que se concede a autorización administrativa de peche de instalacións de distribución de enerxía eléctrica emprazadas no termo municipal de A Coruña (expediente IN407A 2019/189-1). Expediente: IN407A 2019/189-1. Titular/promotor: UFD DISTRIBUCION ELECTRICIDAD, S. A. Denominación do proxecto: Desmontaxe CT Naves Riotorto (15CGCJ). Termo municipal: A Coruña. FEITOS Primeiro.05/09/2007, a xefatura territorial da Consellería de Economía, Emprego e Industria de A Coruña resolveu outorgar a UNION FENOSA DISTRIBUCION, S. A. a autorización administrativa e a aprobación do proxecto de execución da infraestrutura de distribución de enerxía eléctrica denominada LMT, CT POLIGONO A GRELA – BENS. Posteriormente, con data 11/05/2018 concedeu á citada empresa distribuidora a autorización administrativa de construción do proxecto denominado ANEXO I LMT, CT POLIGONO A GRELA – BENS. Segundo. Cumprimentado o procedemento establecido no Título VII do Real Decreto 1955/2000, do 1 de decembro, con data 04/09/2018, a xefatura territorial da Consellería de Economía, Emprego e Industria de A Coruña emitiu a autorización de explotación das instalacións indicadas no punto anterior. Ademais dunha serie de actuacións sobre a liña de media tensión aérea DC (GRN-706 (expediente IN407A 2005/119-1) / GRN-708 (expediente IN407A 2004/464-1)) autorizáronse para a súa posta en servizo, as seguintes instalacións: Instalación dun novo Centro de transformación (Matrícula: 15CGCJ) prefabricado de formigón, compacto de manobra exterior, con transformador de 630 kVA de potencia e relación de transformación 15/0,4-0,23 kV e celas con illamento en SF6 en configuración 3L+1P instalado no lugar de Monte Fieiteira (Coordenadas UTM, X: 545.411 / Y: 4.799.084) no entorno da marxe dereita da estrada AC-552 (dirección entrada á cidade de A Coruña) e do Polígono Industrial de A Grela, termo municipal de A Coruña. Instalación dun treito de liña de media tensión soterrada baixo tubo Ø160 mm, a 15 kV, de 2 x 34 metros de lonxitude, pertencente á arquitectura da LMT GRN-706, en condutor tipo RHZ1 12/20 kV 3(1 x 400 mm2 Al), coa orixe e remate no paso aéreo – soterrado (PA/S) instalado no novo apoio nº 12 da LMT GRN-706 (Coordenadas UTM, X: 545.225 / Y: 4.799.013), tras entrar e saír no novo CT instalado. Terceiro. Con data 25/06/2019, Nuno Manuel Branchadell Anguitar, que actúa en nome e representación de UFD DISTRIBUCION ELECTRICIDAD, S. A. na súa condición de Delegado Galicia Norte, presentou ante esta xefatura territorial a escritura de data 27/09/2018, de elevación a público de acordos sociais sobre cambio de denominación social e modificación de artigo estatutario outorgada ante o notario de Madrid D. Fernando de la Cámara García, baixo o nº 1.972 do seu protocolo e inscrita no Rexistro Mercantil de Madrid o 09/10/2018 (tomo 30.183, folio 206, sección 8, folla M503809, inscrición ou anotación 104), mediante da que comunica a esta Administración que UNION FENOSA DISTRIBUCION, S. A. pasa a denominarse UFD DISTRIBUCION ELECTRICIDAD, S. A. Cuarto. Con data 27/09/2019, UFD DISTRIBUCION ELECTRICIDAD, S. A. solicitou o outorgamento da autorización administrativa de peche definitivo do CT Naves Riotorto (expediente IN407A 2007/153-1 / Matrícula: 15CGCJ), achegando coa citada solicitude o preceptivo proxecto técnico denominado Desmontaxe CT Naves Riotorto (15CGCJ) subscrito por técnico competente, acompañado da declaración responsable de competencia do técnico proxectista conforme ao establecido no anexo XIX do Decreto 51/2011, do 17 de marzo, polo que se actualiza a normativa en materia de seguridade industrial na Comunidade Autónoma de Galicia para a súa adaptación á Directiva 2006/123/CD do Parlamento Europeo e do Consello, do 12 de decembro, relativa aos servizos no mercado interior (DOG nº 65, do 01/04/2011). No punto 4 do proxecto Reglamentación. o técnico proxectista fai constar que se acredita o cumprimento da normativa de aplicación nos termos dispostos no artigo 53.1. b) da Lei 24/2013, do 26 de decembro, do Sector Eléctrico. Para a tramitación desta solicitude asinóuselle o nº de expediente administrativo IN407A 2019/189-1. Quinto. Con data 29/10/2019 remitíronse separatas do proxecto ao Concello de A Coruña e á Axencia Galega de Infraestruturas (AXI) pola súa condición de Administracións, organismos ou empresas de servizo público ou de servizos de interese xeral afectadas, con bens e dereitos ao seu cargo na tramitación realizada no expediente IN407A 2007/153-1 que rematou co outorgamento da autorización administrativa e a aprobación do proxecto de execución da infraestrutura de distribución de enerxía eléctrica denominada LMT, CT POLIGONO A GRELA – BENS e da posterior autorización administrativa de construción do proxecto denominado ANEXO I LMT, CT POLIGONO A GRELA – BENS, resultando que: Non consta no expediente que o Concello de A Coruña teña atendido dentro dos prazos regulamentarios o requirimento de conformidade ou oposición á solicitude feita por UFD DISTRIBUCION ELECTRICIDAD, S. A. e, se fose o caso, de emisión do condicionado técnico nin á súa reiteración practicados por esta Xefatura Territorial. Así, de conformidade có disposto no artigo 131.2. b. do Real Decreto 1955/2000, do 1 de decembro, enténdese a súa conformidade coa solicitude de outorgamento da autorización administrativa previa de peche da instalación. UFD DISTRIBUCION ELECTRICIDAD, S. A. manifestou a súa conformidade co informe emitido pola AXI o 27/02/2020. CONSIDERACIONS LEGAIS E TECNICAS Normativa de aplicación: Lei 24/2013, do 26 de decembro do Sector Eléctrico (BOE nº 310, do 27/12/2013). Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE nº 310, do 27/12/2000). Real Decreto 223/2008, de 15 de febreiro, polo que se aproban Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (BOE nº 68, do 18/03/2008). Real Decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (BOE nº 139, do 09/06/2014). Real Decreto 1048/2013, do 27 de decembro, polo que se establece a metodoloxía para o cálculo da retribución da actividade de distribución de enerxía eléctrica (BOE nº 312, do 30/12/2013). Lei 21/2013, do 9 de decembro, da Xefatura do Estado, de avaliación ambiental (B. O. E. nº 296, do 11/12/2013). Resolución do 19 de febreiro de 2014, da Dirección Xeral de Enerxía e Minas, da Consellería de Economía e Industria, pola que se aproba o procedemento de autorización administrativa de construción de acordo có previsto na Lei 24/2013, do 26 de decembro, do Sector Eléctrico (DOG nº 54, do 19/03/2014). Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria (DOG nº 18, do 25/01/2018). Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG nº 22, do 01/02/2017). As características mais significativas das instalacións recollidas no proxecto técnico denominado Desmontaxe CT Naves Riotorto (15CGCJ), obxecto da solicitude de outorgamento da autorización administrativa previa de peche, son: Desconexión e desmontaxe do equipamento eléctrico do CT Naves Riotorto (expediente IN407A 2007/153-1 / Matrícula: 15CGCJ), composto polo transformador de 630 kVA de potencia e relación de transformación 15/0,4-0,23 kV e o módulo compacto de celas con illamento en SF6 en configuración 3L+1P, que será almacenado para o seu aproveitamento. Demolición da envolvente de formigón (Coordenadas UTM, X: 545.411 / Y: 4.799.084). Desconexión e desmantelamento da liña de media tensión soterrada baixo tubo Ø160 mm, a 15 kV, de 2 x 34 metros de lonxitude, en condutor tipo RHZ1 12/20 kV 3(1 x 400 mm2 Al), coa orixe e remate no paso aéreo – soterrado (PA/S) instalado no novo apoio nº 12 da LMT GRN-706 (Coordenadas UTM, X: 545.225 / Y: 4.799.013), tras entrar e saír no novo CT instalado. Instalación dunha nova arqueta a instalar preto do novo apoio nº 12 da LMT GRN-706 (Coordenadas UTM, X: 545.392 / Y: 4.799.112) na que se realizarán os empalmes das puntas dos condutores retirados coa finalidade de darlle continuidade á LMT GRN-706. Orzamento: 3.948, 48 €. O artigo 39 da Lei 24/2013, do 26 de decembro, do Sector Eléctrico, dispón que o peche definitivo de instalacións de distribución estará sometida, con carácter previo, ao réxime de autorizacións establecido no artigo 53 precisando, polo tanto, autorización administrativa previa. O procedemento de tramitación da solicitude de autorización administrativa previa para o peche definitivo dunha instalación de distribución de enerxía eléctrica axustarase ao disposto no Capítulo IV do Título VII do Real Decreto 1955/2000, do 1 de decembro. En virtude do Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia e do Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria, a Xefatura Territorial da Consellería de Economía, Emprego e Industria da Coruña é o órgano competente para outorgar a autorización administrativa previa de peche definitivo das instalacións de distribución de enerxía eléctrica cando o seu aproveitamento afecte só á Comunidade Autónoma de Galicia e a súa tensión de servizo sexa inferior a 132 kV. No expediente consta un informe favorable dos servizos técnicos desta xefatura territorial. De acordo con todo o indicado e de conformidade có Título VII do Real Decreto 1955/2000, do 1 de decembro, propoño: Conceder a autorización administrativa previa de peche definitivo das instalacións pertencentes á rede de distribución de enerxía eléctrica de UFD DISTRIBUCION ELECTRICIDAD, S. A. de características enriba descritas e que se atopan recollidas no proxecto denominado Desmontaxe CT Naves Riotorto (15CGCJ), coas seguintes consideracións: De conformidade co establecido no artigo 138 do Real Decreto 1955/2000, de 1 de decembro, o peche definitivo de instalacións solicitado por UFD DISTRIBUCION ELECTRICIDAD, S. A. implicará o desmantelamento das mesmas e considerando a planificación proposta, disporá para a súa execución do prazo dun (1) mes contado a partires da data de recepción da presente resolución. De conformidade có artigo 155 do Real Decreto 1955/2000, do 1 de decembro, o desmantelamento de instalacións de distribución de enerxía eléctrica leva aparellada a extinción da servidume de paso de enerxía eléctrica, de tal xeito que UFD DISTRIBUCION ELECTRICIDAD, S. A. deberá comunicar esta circunstancia aos afectados pola dita servidume, se os houbera. Tal e como dispón o artigo 139 do Real Decreto 1955/2000, do 1 de decembro, o remate das operacións recollidas no protocolo de desconexión e desmantelamento do CT Naves Riotorto e da súa LMTS de alimentación debe ser comunicado a esta Xefatura Territorial solicitando a preceptiva acta de peche de instalacións, acompañando á dita solicitude do Certificado do director de obra no que se garantirá o cumprimento das especificacións do proxecto e prescricións complementarias, se as houbera, así como da regulamentación e normas que sexan de aplicación como é a do tratamento dos residuos que se poidan xerar. Obtida a acta de peche das instalacións, UFD DISTRIBUCION ELECTRICIDAD, S. A. ten a obriga de comunicalo á Dirección Xeral de Política Enerxética e Minas e á Comisión Nacional dos Mercados e da Competencia, tal e como dispón o artigo 31 do Real Decreto 1048/2013, do 27 de decembro, polo que se establece a metodoloxía para o cálculo da retribución da actividade de distribución de enerxía eléctrica. En cumprimento do establecido no artigo 138.3, do Real Decreto 1955/2000, do 1 de decembro, a resolución deberá ser publicada no DOG e no BOP. A presente autorización outórgase sen prexuízo doutras que fosen de aplicación segundo a lexislación vixente, en especial as relativas á ordenación do territorio e o medio ambiente. A Coruña, 13 de abril de 2020 O xefe de servizo de Enerxía e Minas Juan José Iglesias Suárez Vista a proposta que antecede, veño a darlle a miña conformidade nos termos expostos elevándoa a Resolución. Notifíquese á sociedade UFD DISTRIBUCION ELECTRICIDAD, S. A. a presente resolución, segundo o esixido no artigo 40.1 da Lei 39/2015, do 1 de outubro, do Procedemento Administrativo Común das Administracións Públicas (BOE nº 236, do 02/10/2015), facéndose constar que non é definitiva en vía administrativa e que poderá interpor recurso de alzada no prazo dun mes contado a partir do día seguinte ao da notificación, ante o conselleiro de Economía, Emprego e Industria, de acordo co disposto nos artigos 121 e 122 da citada Lei 39/2015, sen prexuízo de que os interesados poidan promover calquera outra acción que consideren pertinente para a defensa dos seus intereses. A Coruña, 13 de abril de 2020 O xefe territorial Isidoro Martínez Arca